**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

 **„КОМПЮТЪРНИ ТЕХНОЛОГИИ В УПРАВЛЕНИЕТО НА**

 **ЗДРАВЕОПАЗВАНЕТО“**

**ЗА СТУДЕНТИ ОТ МУ – ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”**

**\*ДИСТАНЦИОННА ФОРМА НА ОБУЧЕНИЕ\***

**УВАЖАЕМИ КОЛЕГИ,**

Поздравявам Ви с избора на тази магистърска степен по Обществено здраве и здравен мениджмънт. Наред с учебните дисциплини в областта на Общественото здраве и здравния мениджмънт, Вие ще изучите и дисциплината „Компютърни технологии в управлението на здравеопазването“. Това е дисциплина, която контрастира в проблемите на управлението не само на Общественото здраве, но и във всички други области на обществения живот. За мен е удоволствие да Ви представя някои избрани от мен въпроси от непрекъснато развиващите се компютърни технологии. Считам, че това, което е подготвено в тази учебна дисциплина е надстройка в подготовката Ви до момента и е достатъчно за разнообразните дейности и решенията, които следва да взема мениджъра по Обществено здраве в направлението на компютърните технологии и автоматизацията на различни дейности от това направление.

Компютърните технологии обхващат много въпроси в доста широк спектър от автоматизацията, в това число основи на компютрите, компютърни архитектури, програмно осигуряване и компютърни мрежи и комуникации. Предложеният учебен материал тук е предназначен за студенти в дистанционна форма на образователно-квалификационна степен “Магистър” по специалност „Обществено здраве и здравен мениджмънт”. В него се разглеждат въпроси свързани с информацията и нейните характеристики. Накратко са разгледани елементи от теорията на информацията, телемедицината, телемониторинга и електронното здравеопазване. Място в учебната дисциплина намират компютърните архитектури и елементите от тях, които имат значение при избора на компютър. В отделен раздел е разгледано програмното осигуряване, като е обърнато внимание на разновидностите на софтуера, компютърните вируси и средствата за защита на информацията. Обширно място е отделено на компютърните мрежи като са разгледани тяхната същност и елементи, видовете мрежи, структурата и организацията им и способите за осигуряване на Интернет свързаност. Отделно внимание се обръща и на технологии за отдалечено използване на компютри.

За по-ефективно усвояване на предоставения учебен материал са предложени различни методични похвати. На първо място това е учебното пособие в рамките на 250 страници и подробните презентации към тях обособени в осем лекции и повече от 300 слайда. Синхронно с тях е формулирана и курсова работа за самостоятелна подготовка, с цел проверка на получените познания в практиката. Тестовите въпроси за самоподготовка с възможност за неколкократно решаване и регистриране на максимално постигнатия резултат са следващият основен елемент от дисциплината. Те са три вида – към отделните лекции, обобщен тест за самостоятелна работа и тест за изпит. Предложени са и допълнителни учебни материали и елементи от примерни учебни задачи, решавани от студенти, чрез които е възможно допълнително да се засили и разнообрази подготовката по учебната дисциплина и основно работата върху курсовото задание.

Препоръчвам Ви да започнете подготовката си с предоставеното учебно пособие „Компютърни технологии в управлението“. Неговото съдържание е съобразено с обема и задачите на дистанционното обучение и учебната програма по него, а тестовете за изпит и самоподготовка са разработени единствено на базата на материала изнесен там. Пълнотекстово пособие е представено методологично и засяга основни принципни, характеристики и постановки. Инструментариума, чрез който те са представени е от преди няколко години и доста елементи от него са морално остарели. Независимо от това всички постановки, принципи, характеристики и методологии, засегнати в него са валидни и към момента. В презентациите към отделните лекции те са осъвременени и Вие следва да се водите от двата материала.

След като се запознаете с текстовете на представеното пълнотекстово пособие и разгледате допълнителните материали Вие следва да разучите подробно и представените презентации към отделните лекции и тогава да преминете към решаването на тестовете за самостоятелна работа към учебната дисциплина.

За затвърждаване на познанията по дисциплината и прилагането им в практиката е предвидена и курсова работа. Тя не е задължителна и представлява маркетингово проучване с подбор на блокове, параметри и софтуер за персонален компютър. Задачата е описана в заданието и се базира на подготовката, която студентите получават в пособието и презентациите към него. Заданието за курсовата работа и изискванията към нея са представени чрез Системата за електронно и дистанционно обучение (СЕДО). Изготвената работа се форматира съгласно заданието, след което, по желание на обучаемите тя може да се интегрира в СЕДО. За интегрираните работи, преподавателите ще поставят кратко становище, което ще ориентира обучаемите за пълнотата в придобитите познания и умения да представяте изучените въпроси в своята практика по използване на компютрите. ***Оценки на курсовите работи не се поставят.***

**С пожелания за успех в подготовката Ви за постигне на високи резултати,**

Доц. инж. Георги Цанев, д.т.